CELEX: 62009CA0002
Language: et
Date: 2010-06-03 00:00:00
Title: Kohtuasi C-2/09: Euroopa Kohtu (esimene koda) 3. juuni 2010 . aasta otsus (Varhoven administrativen sadi (Bulgaaria) eelotsusetaotlus) — Regionalna Mitnicheska Direksia — Plovdiv versus Petar Dimitrov Kalinchev (Aktsiisimaks — Kasutatud sõidukite maksustamine — Suurema maksu kehtestamine imporditud kasutatud sõidukitele, võrreldes riigi territooriumil juba liikluses osalevate sõidukitega — Maksustamine sõiduki ehitusaasta ja läbisõidu alusel — Mõiste „samasugused kodumaised tooted” )

14.8.2010   
            
            
               ET
            
            
               Euroopa Liidu Teataja
            
            
               C 221/8
            
         Euroopa Kohtu (esimene koda) 3. juuni 2010. aasta otsus (Varhoven administrativen sadi (Bulgaaria) eelotsusetaotlus) — Regionalna Mitnicheska Direksia — Plovdiv versus Petar Dimitrov Kalinchev
   (Kohtuasi C-2/09) (1)
   
   (Aktsiisimaks - Kasutatud sõidukite maksustamine - Suurema maksu kehtestamine imporditud kasutatud sõidukitele, võrreldes riigi territooriumil juba liikluses osalevate sõidukitega - Maksustamine sõiduki ehitusaasta ja läbisõidu alusel - Mõiste „samasugused kodumaised tooted”)
   2010/C 221/12
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Hageja: Regionalna Mitnicheska Direkcia — Plovdiv
   
      Kostja: Petar Dimitrov Kalinchev
   
      Ese
   
   Eelotsusetaotlus — Varhoven Administrativen Sad (Bulgaaria) — EÜ asutamislepingu artikli 25 ja artikli 90 esimese lõigu ning nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EÜT L 76, lk 1; ELT eriväljaanne 09/01, lk 179) artikli 3 lõike 3 tõlgendamine — Kasutatud mootorsõidukite ühest liikmesriigist teise riiki importimisel kogutav aktsiisi(maks), mis on suurem kui aktsiis, mis tuleb tasuda samasse riiki imporditud uuelt mootorsõidukilt, mida nende edasimüümisel kasutatud sõidukina aktsiisiga ei maksustata enam siis, kui need on juba kasutuses — Mõiste „samasugused kodumaised tooted” — Siseriiklike õigusnormide kooskõla ühenduse normidega
   
      Resolutsioon
   
   
               1.
            
            
               Nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta artikli 3 lõike 3 esimene lõik ei ole kohaldatav põhikohtuasjaga sarnasel juhtumil ning seega ei saa see takistada liikmesriigil kehtestada õigusnorme kasutatud mootorsõidukite aktsiisiga maksustamiseks nende toomisel liikmesriigi territooriumile, kui seda aktsiisi ei tule otseselt tasuda selliste mootorsõidukite edasimüümisel, mis asuvad juba selle liikmesriigi territooriumil ning mille eest on aktsiis nende esialgsel toomisel liikmesriigi territooriumile juba tasutud, tingimusel et nimetatud õigusnormid ei too liikmesriikidevahelises kaubanduses kaasa formaalsusi piiriületamisel.
            
         
               2.
            
            
               ELTL artikli 110 esimest lõiku tuleb tõlgendada nii, et Bulgaariasse imporditud kasutatud sõidukid tuleb lugeda samasugusteks toodeteks nagu Bulgaaria territooriumil juba registreeritud kasutatud sõidukid, mis on nende päritolust sõltumata selle liikmesriigi territooriumile imporditud uutena.
            
         
               3.
            
            
               ELTL artikli 110 esimene lõik keelab liikmesriigil kehtestada käesoleva juhtumiga sarnastel asjaoludel mootorsõidukite aktsiisiga maksustamise erineva korra, kuna see kord koormab erinevalt sõidukeid, mis on imporditud teistest liikmesriikidest, ning neid kasutatud sõidukeid, mis on selle riigi territooriumil juba registreeritud ja mis imporditi selle riigi territooriumile uutena.
            
         
      (1)  ELT C 55, 7.3.2009.